Поддръжката на балатум не изисква големи усилия, особено когато го правите достатъчно редовно. Почистването е в основата на това покритието да изглежда добре, а за целта не се нуждаете от специализирани и скъпи препарати.
В случай, че на пода се разлее някаква течност, почиствайте я веднага, за да не се налага впоследствие да прилагате натиск или да използвате препарати, които могат да навредят на повърхността на покритието.
За да се радвате по-дълго време на гладката му повърхност можете да залепите подложки на краката на мебелите, както и да избягвате да ги местите чрез бутане, тъй като могат да оставят следи.
При почистване използвайте влажна кърпа, но избягвайте да мокрите покритието прекалено много. Можете да използвате и препарати, които ще освежат вида на балатума.